קוקוויטלם

**קוקוויטלם** (באנגלית: **Coquitlam**) היא עיר ביבשה התחתית של קולומביה הבריטית שבקנדה. קוקוויטלם, עיר פרוורים בעיקרה, היא העיר השישית בגודלה בפרובינציה, אוכלוסייתה מוערכת של ב- 174,247 תושבים (נכון לשנת 2024) והיא אחת מ-21 הרשויות המקומיות המרכיבות את מטרו ונקובר.

## היסטוריה
אנשי  היו הראשונים שחיו באזור זה, ועדויות ארכיאולוגיות מאשרת יישוב רציף של השטח במשך לפחות 9,000 שנה. מקור השם קוקוויקטלם (*Kwikwetlem* *)*, ככל הנראה, במונח "kʷikʷəƛ̓əm" בשפת שבטי סליש של החוף שמשמעותו "דג אדום במעלה הנהר".

החוקר וסוחר הפרוות  הגיע לאזור בשנת 1808, ובשנות ה-60 של המאה ה-19 החלו אירופאים להתיישב בהדרגה באיזור. קוקוויטלם החלה כיישוב "חניית ביניים" עם בניית רחוב North Road, באמצע המאה ה-19, כדי לספק למהנדסים המלכותיים בניו ווסטמינסטר גישה לפורט מודי, אל מתקני הנמל הפתוחים כל עונות השנה. היישוב הצעיר קיבל את תנופת הפיתוח הראשונה שלו בשנת 1889 כאשר פרנק רוס וג'יימס מקלארן פתחו את מה שיהפוך ל"פרייזר מילס", מנסרת עצים חדישה בשווי 350,000 דולר על הגדה הצפונית של נהר פרייזר. 

תאגיד מחוז קוקיטלם הוקם בשנת 1891. 

עד לשנת 1908 כבר הוקמה סביב המנסרה עיירה שכללה עשרים בתים, חנות, משרד דואר, בית חולים, איזור משרדים, מספרה ומועדון ביליארד. 

בעשור הראשון של המאה ה-20, כדי לענות על מצוקת כח אדם, הגיעו כ-400 עובדים, דוברי צרפתית מקוויבק ונבנה בית מגורים למנהל המנסרה, שלימים יהפוך ל"פלאס דה ארטס". האיזור בו התיישבו דוברי הצרפתית נקרא מייארדוויל, על שם האב אדמונד מייארד, הכומר הראשון של הקהילה, ואיזור זה הפך ברבות השנים למרכז הפרנקופוני הגדול ביותר ממערב למניטובה. עברה של מייארדוויל מהדהד כיום בשמות רחובות, במערכת החינוך הפרנקופונית ובתוכניות לימודים בצרפתית, בשבטי צופים הפועלים בשפה הצרפתית, ובפסטיבלים כמו *פסטיבל בואה* .

במקביל, בנו מהגרים סיקים  בשטח המפעל.

ב-1918 הגיעה אספקת חשמל ומיים לבתיהם של כ-30,000 התושבים. 

לאחר מלחמת העולם השנייה, חוו קוקוויטלם ושאר אזור היבשה התחתית גידול משמעותי באוכלוסייה, שנמשך עד היום. פתיחת אוטוסטרדת לוהייד  בשנת 1953 הפכה את העיר לנגישה יותר והכינה את הבמה לגידול באוכלוסייה. בשנת 1971, אוחדו מנסרות קוקיטלם ופרייזר, מה שהעניק לעיר בסיס תעשייתי גדול יותר. המנסרה נסגרה בשנת 2001, ושטח האדמה שלה מועמד לפיתוח עירוני.

## גיאוגרפיה
קוקיטלם ממוקמת כ-10 עד 15 קילומטרים מזרחית לוונקובר, שם מתחבר נהר קוקיטלם לנהר פרייזר ומשתרעת לכוון צפון-מזרח לאורך נהר פיט לכיוון אגמי קוקיטלם ופיט. קוקיטלם גובלת בברנבי ובפורט מודי ממערב, בניו וסטמינסטר מדרום-מערב ובפורט קוקיטלם מדרום-מזרח. הר בורק, איגל רידג' והר קוקיטלם שגבהו 1,582 מטרים תוחמים את העיר מצפון. שטחה של קוקיטלם, 152.5 קילומטרים רבועים, גדול פי שישה בערך מפורט מודי או מפורט קוקיטלם.

מרבית שטחה של קוקוויטלם מצוי על רמה בגובה של כ-150 מטר מעל פני הים, ומשמש למגורים.

קוקיטלם נמצאת באזור הזמן הפסיפי (חורף UTC-8, קיץ UTC-7). במרץ 2026 הוכרז כי קולומביה הבריטית עוברת לשעון קייץ בפעם האחרונה, ולכן למשך ארבעה חודשים בכל שנה, מנובמבר עד מרץ, איזור הזמן יהיה תואם לזה של אלברטה במקום לשכנה האמריקאית מדרום: UTC-7.

## שכונות
ניתן לחשוב על צורתה הגיאוגרפית של קוקיטלם כשעון חול מוטה, המורכב משתי חלקות אדמה גדולות יותר עם חלק מרכזי קטן יותר המחבר ביניהן. השכונות, מדרום לצפון:

דרום-מערב קוקיטלם מהווה את הליבה המקורית של העיר, כאשר מגזר התעשייה של מייארדוויל ופרייזר ריבר מפנה את מקומו לאזורי המגורים הגדולים, הממוקמים על רמת אוסטין הייטס. בתי מגורים ישנים וגדולים באופן יחסי, נהרסים ובמקומם נבנים בתים חדשים וגדולים יותר. אזור רחוב פורייר היה מרכז הפנאי המקורי של העיר, והוא מאכלס את מרכז הספורט קוקיטלם, מרכז המים והכושר צ'ימו ומגרשי ספורט, בעוד שבניין העירייה שכן בעבר דרומה יותר מייארדוויל.

אזור אוסטין הייטס מכיל את אגם קומו, אזור דיג ונופש עירוני, ואת מקורות אגן הניקוז של קומו. אגן הניקוז מייצג את אחד מאגני הניקוז העירוניים האחרונים בטרי-סיטיז בו חייה אוכלוסיות בר של סלמון קוהו (אלתית כסופה), וכן מינים אחרים בסיכון כגון טרוטת חוף ומיני ציפורים כגון אנפה כחולה גדולה ואנפה ירוקה. הוא מכיל גם את פארק מנדי, אחד הפארקים העירוניים הגדולים ביותר באזור מטרו ונקובר.

בשנת 1984, מכרה ממשלת המחוז לחברת מולנר דיוולאפמנטס  שהיו קשורים בעבר לבית החולים ריברוויו. זמן קצר לאחר מכן, חולקה קרקע זו והפכה לריברוויו הייטס, עם כ-250 בתים צמודי קרקע. 240 acre של מתקן בריאות הנפש ריברוויו, שעדיין פעיל, היו במוקד מחלוקת בקרב יזמים, אנשי איכות הסביבה ושומרי הטבע. בשנת 2005, צוות המשימה של העיר לאדמות בית החולים דחה את הרעיון של בנייה נוספת על האדמות והכריז כי יש להגן על האדמות והמבנים ולהישאירו כמתקן בריאות נפש.  במאי 2021, הודיעה ממשלת קולומביה הבריטית כי שמם של אדמות ריברוויו שונה ל-səmiq̓wəʔelə (מבוטא suh-MEE-kwuh-EL-uh), כהכרה והוקרה לבני האומות הראשונות הקשורות למקום. פירוש השם הוא "מקום האנפה הכחולה הגדולה". ארגון kʷikʷəƛ̓əm Nation ו- BC Housing עובדים על תוכנית אב ארוכת טווח לפיתוח האתר.

מרכז העיר קוקיטלם (Coquitlam Town Centre ) הוגדר כ"מרכז עיר אזורי" במסגרת התוכנית האסטרטגית של מטרו ונקובר. הרעיון של מרכז עיר באזור מתוארך לשנת 1975, אך אז האיזור בתים מועטים ומרכז מסחרי קטן. ב-2009 הוא כולל 720 הקטר, 9400 יחידות מגורים בצפיפות גבוהה, משרדים, מתקני תרבות, בידור וחינוך כדי לשרת אזורי צמיחה מרכזיים של האזור, המונגשים על ידי שירות תחבורה מהירה. בשכונה זו גם נמצאים מבני ציבור רבים, כולל בניין העירייה, סניף של הספרייה הציבורית של קוקיטלם, תחנת RCMP, תחנת מכבי אש הראשית של קוקיטלם, קמפוס דיוויד לאם של מכללת דאגלס, מרכז התרבות אוורגרין, קומפלקס המים (בריכה) של מרכז העיר, פארק מרכז העיר סביב אגם לאפרג' ואצטדיון פרסי פרי. בנוסף למגורים ומסחר בשכונה זו נמצאים הנחל הוי קרייק ונהר קוקוויקטלם על מסלולי ההליכה שבהם.
[שמאל|ממוזער|[Westwood Plateau|רמת ווסטווד, כשמאחוריה הר בורק ופארק המחוז גולדן איירס  נראה במרחק]]
בשנת 1989, מכרה ממשלת המחוז  של אדמה מיוערת בצמיחה שנייה מצפון לשכונת מרכז העיר, במדרון הדרומי של איגל מאונטיין, המכונה איגל רידג', לחברת הפיתוח ווסבילד. דבר זה הביא בשנת 1990 לסגירתו של פארק הספורט המוטורי ווסטווד שהיה פעיל מאז 1959. השכונה נקראה רמת ווסטווד, הושלמה ב-2005, ובה נבנו 4,525 בתים, כמו גם שני מגרשי גולף. האיזור זכה בפרסים על התכנון וההתחשבות בסביבה. 

עם השלמת הפיתוח ברמת ווסטווד ופתיחת שדרת דיוויד בשנת 2006, עבר מוקד הפיתוח העירוני העיקרי של קוקיטלם להר בורק שבחלק הצפון-מזרחי של העיר המתוכנן לאכלס כ-5000 תושבים ב-1300 בתים.

עם הרחבת קו הרכבת הקלה Evergreen Extension של סקייטריין, שהחל לפעול בדצמבר 2016, מוקד הפיתוח העירוני של קוקיטלם עבר שוב לבורקיטלם ולאחר מכן להר בורק. תוכנית הפיתוח של הר בורק מתמקדת בתכנון ארבע שכונות חדשות: שכונת הייד קריק התחתונה, שכונת הייד קריק העליונה, נחל פרטינגטון וסמיילינג קריק.

## קישורים חיצוניים

## הערות שוליים

קטגוריה:קולומביה הבריטית: ערים